|  |  |  |
| --- | --- | --- |
| **Berzence Nagyközség Polgármesterétől****Berzence, Szabadság tér 19.****Telefon: 82/546-091****e-mail: berzencepolgarmester@gmail.com** | Berzence | **Hivatali kapu:** **rövid neve: SJFDI,** **KRID** **azonosító: 601024153** |

|  |  |  |
| --- | --- | --- |
| **Ügyiratszám: BER/78-1/2025** |  |  |

**E l ő t e r j e s z t é s**

**Berzence Nagyközség Önkormányzata Képviselő-testületének**

**2025. év január hó 28. napján tartandó ülésére**

*6. napirendi pont*

**Tárgy: A 2025/2026-os nevelési évre vonatkozó óvodai felvételi körzethatár kialakítása, valamint az óvodai és bölcsődei nyitva tartás rendjének meghatározása.**

**Előterjesztő: Keszericze István polgármester**

**Tisztelt Képviselő-testület!**

A nemzeti köznevelésről szóló 2011. évi CXC. törvény (a továbbiakban: Nkt.) 49. § (1) és (3) bekezdése szerint az óvodai felvétel, átvétel jelentkezés alapján történik. A gyermek az óvodával jogviszonyban áll. A települési önkormányzat közzéteszi az óvoda felvételi körzetét, valamint az óvoda nyitva tartásának rendjét. Az óvoda köteles felvenni, átvenni azt a gyermeket, aki életvitelszerűen az óvoda körzetében lakik (kötelező felvételt biztosító óvoda).

Az Nkt. 50. § (10) bekezdése előírja, hogy A nemzetiségek jogairól szóló törvény szerinti nemzetiségi köznevelési intézmény vonatkozásában, a nemzetiséghez tartozó gyermekek óvodai nevelését, iskolai nevelés-oktatását ellátó nevelési-oktatási intézmény működési, felvételi körzetének meghatározása előtt be kell szerezni az érdekelt települési nemzetiségi vagy országos feladatot ellátó iskola esetén az országos nemzetiségi önkormányzat egyetértését. Több településre kiterjedő működési, felvételi körzet esetén valamennyi érintett települési nemzetiségi önkormányzat egyetértését be kell szerezni, érintett települési nemzetiségi önkormányzat hiányában a területileg illetékes, érintett területi nemzetiségi önkormányzat véleményét kell kikérni.

A kötelező felvételi körzet azt jelenti, hogy a körzetbe tartozó gyermekeket az intézmény köteles felvenni, de – amennyiben férőhelyei nem teltek be –, akár más településekről is fogadhat gyermekeket.

A Berzencei óvodába jelenleg 60 fő gyermek jár. A tanköteles korú gyermekek száma 17 fő. Mivel a szakértői vizsgálatok még folyamatban vannak, a 2025. szeptemberében iskolába menő gyermekek száma változhat, de jelenleg elmondható az óvodából 14 fő gyermek kezdi meg tanulmányait az általános iskolába. A 2025/2026-os nevelési évre várhatóan 14 fő gyermeket iratnak be az óvodába. A 2025/2026-os nevelési évben várhatóan az óvodában 60 fő gyermek (a 60 főből 1 fő SNI gyermek, aki kettő főnek számít a létszám számításakor) fog részt venni az óvodai nevelésben.

Az Nkt. 83. § (2) bekezdés b) pontja szerint a fenntartó dönt az óvodába történő jelentkezés módjáról, az óvodai általános felvételi időpontról, az óvoda heti és éves nyitvatartási idejének meghatározásáról.

A fenntartó a nyitva tartás rendje meghatározásakor a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet következő rendelkezéseit indokolt figyelembe vennie:

„12. § Az óvodai nevelés a gyermek neveléséhez szükséges, a teljes óvodai életet magában foglaló foglalkozások keretében folyik.

 „92. § (2) bekezdés d) pontja szerint az óvodai törzskönyv tartalmazza az óvoda nyitvatartási idejét (év, heti időszak, napi időszak és időtartam).”

„168. § (2) bekezdése értelmében, a nevelési-oktatási intézményben a nyitvatartási időben biztosítani kell a gyermekek, tanulók felügyeletét, védelmét, figyelemmel a baleset-megelőzés szempontjaira.”

Az óvodai és bölcsődei ellátás tekintetében a fenntartó köteles megállapítani a nyári nyitva tartás rendjét. Az Nkt. 83. § (2) b) pontja értelmében a fenntartó dönt az óvodába történő jelentkezés módjáról, az óvodai általános felvételi időpontról, az óvoda heti és éves nyitvatartási idejének meghatározásáról.

A köznevelési intézmények működéséről és a köznevelési intézmény névhasználatáról szóló 20/2012. (VIII.31.) EMMI rendelet 3. § (7) bekezdése alapján az óvodában a napirendet úgy kell kialakítani, hogy a szülők - a házirendben meghatározottak szerint - gyermeküket az óvodai tevékenység zavarása nélkül behozhassák és hazavihessék. Az óvoda nyári zárva tartásáról legkésőbb február tizenötödikéig, a nevelés nélküli munkanapokról legalább hét nappal a zárva tartást megelőzően a szülőket tájékoztatni kell.

A gyermekek védelméről és a gyámügyi igazgatásról szóló 1997. évi XXXI. törvény 43. § (4) bekezdése alapján a bölcsőde nyári nyitvatartási rendjét a fenntartó hagyja jóvá. A fenntartó a bölcsődei szünet idejére a szülő, törvényes képviselő kérésére gondoskodik a gyermek intézményi gondozásának, nevelésének megszervezéséről.

A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet 37. § (3) bekezdése alapján a fenntartó minden év február 15-ig tájékoztatja a szülőket a bölcsődei ellátást nyújtó intézmény, szolgáltató nyári nyitvatartási rendjéről. A nyári zárva tartás időtartamát a fenntartó legfeljebb öt hétben határozhatja meg.

**Határozati javaslat:**

Berzence Nagyközség Önkormányzata Képviselő-testületének …/2025. (I.28.) önkormányzati határozata az óvoda felvételi körzetéről és az óvodai, bölcsődei nyitvatartásról.

1./ Berzence Nagyközség Önkormányzatának Képviselő-testülete a Berzencei Szent Antal Óvoda, Bölcsőde és Konyha fenntartásával kapcsolatos jogköre gyakorlása során az óvoda felvételi körzetét a 2025/2026-os nevelési évre Berzence nagyközség teljes közigazgatási területében határozza meg.

2./ A Képviselő-testület az óvoda nyitvatartási rendjét az alábbiak szerint határozza meg:

a) Az óvoda intézmény napi

aa) nyitvatartási ideje: 10,5 óra

ab) nyitási időpontja: 6.30 órakor

ac) zárási időpontja: 17.00 órakor.

b) Az óvoda intézmény heti nyitvatartási ideje: hétfőtől-péntekig, heti 52,5 óra (az a) pont szerinti napi nyitva tartással).

c) Az óvoda intézmény éves nyitvatartási ideje: az adott nevelési év szeptember 1-jétől, a következő év augusztus 31. napjáig tart nyitva, kivéve az intézmény nevelő-testülete által elfogadott éves munkaterv részét képező helyi nevelési év rendjében megállapított évközi szünetet, vagy az elrendelt rendkívüli szünetet. A fenntartó döntése alapján az óvoda a 2024/2025-ös nevelési évben 2025. július 14. napjától 2025. július 25. napjáig zárva tart

3./ A Képviselő-testület a bölcsőde nyitvatartási rendjét az alábbiak szerint hagyja jóvá:

a) nyitás időpontja: 6.30 órakor

b) zárás időpontja: 17.00 órakor.

c) A bölcsőde a 2024/2025-ös nevelési évben 2025. július 14. napjától 2025. július 25. napjáig zárva tart.

4./ A polgármester gondoskodik az 1./ pont szerinti felvételi körzetet, valamint a 2./ és 3./ pont szerinti nyitvatartási rend helyben szokásos módon történő közzétételéről.

5./ Az intézményvezető gondoskodik arról, hogy a szülőket a 2./ és 3./ pont szerinti nyitvatartási rendről írásban tájékoztassa.

Határidő: értelem szerint

Felelős: Keszericze István polgármester, Dergez Lászlóné intézményvezető

Berzence, 2025. január 8.

P. h.

|  |  |
| --- | --- |
|  | Keszericze István |
|  | polgármester |